رومانو پروڈی

رومانو پرودی (اطالوی، انگریزی Romano Prodi) اطالوی سیاست دان ہیں جو 17 مئی 2007ء سے اطالوی وزیر اعظم اور وزیروں کی کونسل کے صدر رہے ہیں۔ ان کی یہ حکومت اپریل 2006ء کے اطالوی انتخابات میں کامیابی کے نتیجہ میں قائم ہوئی جس میں ان کی سربراہی میں قائم اتحاد نے سابقہ وزیر اعظم سلویو برلسکونی کو شکست دی۔ اس سے پہلے بھی رومانو پروڈی 1996ء کے انتخابات میں کامیابی کے بعد 1998ء تک بطور اطالوی وزیر اعظم خدمات انجام دے چکے ہیں۔ 1999ء سے 2004ء تک وہ یورپی کمیشن کے صدر بھی رہے ہیں۔

جنوری 2008ء میں ان کی حکومت کے وزیر انصاف اور سیاسی جماعت ادیور پارٹی (UDEUR) کے صدر کلیمینتے ماستیلّا (Clemente Mastella) اس وقت مستعفی ہو گئے جب ان کی بیوی کو بدعنوانی کے الزامات کے تحت گھر پر نظر بند کر دیا گیا۔ وزیر انصاف کے مستعفی ہونے پر ان کی سیاسی جماعت ادیور پارٹی (UDEUR) کے حکومتی اتحاد سے علیحدگی کی وجہ سے وزیر اعظم پرودی کو قومی اسمبلی سے اعتماد کا ووٹ لینے کے لیے کہا گیا۔ وہ ایوان زیریں سے اعتماد کا ووٹ حاصل کرنے میں کامیاب رہے لیکن ایوان بالا سے ادیور پارٹی کی علیحدگی کی وجہ سے اعتماد کا ووٹ حاصل کرنے میں ناکام رہے، ان کے حق میں 156 جب کہ مخالفت میں 161 ووٹ پڑے، جس کے نتیجہ میں انہیں وزارت عظمی سے مستعفی ہونا پڑا۔ استعفی کو منظور کرتے ہوئے اطالوی صدر جیورجیو ناپولیتانو (Giorgio Napolitano) نے پروڈی کو ہی نئے انتخابات تک نگران وزیر اعظم مقرر کیا۔

حوالہ جات 

1939ء کی پیدائشیں
اقوام متحدہ کے اطالوی اہلکار
اقوام متحدہ کے عہدیدار
اطالوی رومن کیتھولک شخصیات
اطالوی ماہرین معاشیات
اطالوی وزرائے اعظم
بقید حیات شخصیات
کاتھولک اشتراکیت پسند شخصیات
کامنز زمرہ جس کا ربط ویکی ڈیٹا پر ہے
لندن اسکول آف اکنامکس کے فضلا
ویکیپیڈیا مضامین مع GND شناخت کنندگان
ویکی ڈیٹا سے مطابقت رکھنے والی مختصر تفصیل
اطالیہ کے صدارتی امیدوار